Source: http://www.fnpv.sk/info-fnpv-pre-studentov
Timestamp: 2016-05-27 04:26:27+00:00
Document Index: 15109391

Matched Legal Cases: ['§ 10', '§ 10', '§ 10', '§ 10', '§ 14', '§ 10', '§ 11', '§ 4', '§10', '§14', '§ 10', '§ 14', '§ 10', '§ 14']

Základné informácie pre študentov FNPV | FNPV O FondeČINNOSŤORGÁNY FONDURada fonduDozorná radaRiaditeľVNÚTORNÉ PREDPISYŠtatútVnútorné predpisy rady fonduPodpisový poriadokSmerniceOrganizačný poriadokZVEREJŇOVANIEFaktúry a objednávky 2016Faktúry a objednávky 2015Faktúry a objednávky 2014Faktúry a objednávky 2013Slobodný prístup k informáciámZÁKON O FONDEVÝROČNÉ SPRÁVYVýročná správa 2015Výročná správa 2014Výročná správa 2013Výročná správa 2012ROZPOČETRozpočet 2016Rozpočet 2015Rozpočet 2014 Rozpočet 2013UKAZOVATELE ÚSPEŠNOSTIMédiaMEDIÁLNA ČINNOSŤTlačové správyTelevíziaRozhlasOnline PrintyKONTAKT PRE MÉDIÁNAŠE LOGOTlačiváŚTUDENTIŽiadosť o pôžičkuZmluva o pôžičkeInéPEDAGÓGOVIAŽiadosť o pôžičkuZmluva o pôžičkeInéKontakt kalkulacka-pre-studentov Domov FNPV Základné informácie som Pedagóg som Študent Základné informácie o pôžičke
Oznam o možnosti predkladania žiadostí o pôžičku
Výška pôžičky, úročenie a lehota splatnosti pôžičky
Postup pri predkladaní žiadosti o pôžičku
Povinné prílohy k žiadosti o pôžičku
Najčastejšie chyby v žiadostiach o pôžičku pre študentov
Postup pri schvaľovaní pôžičiek
Oznámenie o schválení / neschválení žiadosti o pôžičku
Informácia pre doktorandov k výberu správnej pôžičky
Oznam o možnosti predkladania žiadostí o pôžičku v akademickom roku 2015/2016
Oznam o možnosti predkladania žiadostí o pôžičku podľa par. § 10 zákona č. 396/2012 Z.z. o Fonde na podporu vzdelávania (ďalej len „Oznam“) stanovuje základný rámec pre pôžičky poskytované podľa § 10 zákona č. 396/2012 Z.z. o Fonde na podporu vzdelávania (ďalej len „zákon o FnPV“), t.j. pôžičky poskytované študentom vysokých škôl.
Príloha č. 1 – Vzor žiadosti o pôžičku Príloha č. 2 – Vzor zmluvy o pôžičkePríloha č. 3 – Sadzobník poplatkov a náhrad pre pôžičky poskytnuté podľa § 10 zákona o FnPV
Na poskytovanie pôžičiek pre študentov v akademickom roku 2015/2016 sú vyčlenené v rozpočte FnPV finančné prostriedky vo výške 3 500 000 EUR.
Upozorňujeme súčasných klientov fondu, ktorí predložili / predložia žiadosť o pôžičku, že im fond automaticky vykoná odklad splátok pôžičky na základe údajov o predpokladanom ukončení štúdia uvedených v časti 3 žiadosti o pôžičku. V prípade tých dlžníkov, ktorým bol odklad splátok pôžičky povolený na základe žiadosti o odklad splátok a v časti 3 žiadosti o pôžičku budú mať uvedený iný dátum predpokladaného ukončenia štúdia ako bol uvedený v žiadosti o odklad splátok, fond upraví trvanie odkladu splátok na základe dátumu uvedeného v žiadosti o pôžičku.
študent III. stupňa vysokoškolského štúdia v dennej alebo externej forme na vysokej škole v Slovenskej republike alebo na zahraničnej vysokej škole (doktorandský študijný program), pričom v tejto kategórii nie je možné kombinovať pôžičky podľa § 10 (pôžičky pre študentov) a podľa § 14 (pôžičky pre pedagógov) zákona o FnPV
Žiadateľ o pôžičku zároveň musí spĺňať požiadavky bližšie definované v časti 3.1. Oznamu. Žiadosť o pôžičku môže podať len žiadateľ, ktorý je už zapísaný do ročníka v akademickom roku 2015/2016.
Minimálna výška pôžičky je stanovená na 500 EUR.Maximálna výška pôžičky pre študentov I. a II. stupňa vysokoškolského štúdia je stanovená na 2 500 EUR.Maximálna výška pôžičky pre študentov III. stupňa vysokoškolského štúdia je stanovená na 5 000 EUR.
Úroková sadzba pre pôžičky poskytnuté v akademickom roku 2015/2016 je stanovená na 2,07% p.a.
Informačný výpočet výšky splátok, ako aj nákladov na pôžičku ponúka Kalkulačka pôžičky.
Kalkulačka pôžičky pre študentovKalkulačka pôžičky pre doktorandov
Upozornenie:Výpočet výšky splátok ako aj nákladov na pôžičku je len informatívny.Výška mesačnej splátky v zmluve o pôžičke bude zahrňovať aj pôžičky už z fondu vyčerpané v predchádzajúcich akademických rokoch (ak relevantne).
Pôžičky nie sú účelovo viazané.
Doplňujúce informácie sa nachádzajú v časti 3.2. a 3.3 Oznamu.
Termín na predkladanie žiadostí o pôžičku je stanovený do 31. októbra 2015.
Žiadateľ predkladá žiadosť o pôžičku výlučne v papierovej podobe na tlačive vydanom FnPV.
Žiadosť o pôžičku je možné doručiť jedným z nasledovných spôsobov:
osobne do podateľne FnPV v pracovných dňoch v čase úradných hodín,
na adresu: Fond na podporu vzdelávania, Panenská 29, 81103 Bratislava 1
POZOR: Žiadosti o pôžičku zasiela každý žiadateľ o pôžičku samostatne na adresu FnPV.Za dátum doručenia žiadosti o pôžičku sa považuje deň jej fyzického doručenia v písomnej forme na adresu FnPV.
Prílohy k žiadosti o pôžičku
Žiadateľ o pôžičku predkladá spolu so žiadosťou o pôžičku aj povinné prílohy a nepovinné prílohy bližšie definované v časti 3.5 Oznamu. Žiadosť o pôžičku spolu s jednotlivými prílohami a čestným vyhlásením (tvorí súčasť žiadosti o pôžičku) dokladujú aj splnenie podmienok prednostného poskytnutia pôžičky stanovené v § 10 a 11 zákona o FnPV. Niektoré povinné prílohy a nepovinné prílohy môže nahradiť potvrdenie vysokej školy priamo na tlačive žiadosti o pôžičku.
Čo sa týka žiadateľov o pôžičku na zahraničných vysokých školách, rozhodnutie vydané Ministerstvom školstva, vedy, výskumu a športu SR o tom, že štúdium na zahraničnej vysokej škole je svojím rozsahom a úrovňou postavené na roveň štúdia (rovnocenné) na vysokej škole v Slovenskej republike, podávajú len študenti, ktorí študujú na inej zahraničnej vysokej škole ako v Českej republike.
Na stránke Ministerstvom školstva, vedy, výskumu a športu SR je zoznam akreditovaných VŠ v Českej republike, študenti študujúci v Českej republike majú preto výnimku.
Presný postup, ako získať takého rozhodnutie pre študentov študujúcich na zahraničnej vysokej škole s výnimkou VŠ v Českej republike, nájdete na stránke Ministerstva školstva vedy, výskumu a športu.
Upozornenie: Nepredloženie povinných príloh definovaných v časti 3.5 Oznamu bude znamenať vylúčenie žiadateľa o pôžičku z ďalšieho procesu posudzovania predložených žiadostí o pôžičku.
Vzhľadom na skúsenosti z predošlých rokov si dovoľujeme upozorniť študentov (napr. Technickej univerzity v Košiciach), že niektoré fakulty vypĺňajú v Žiadosti o pôžičku nesprávne časť 3 – bod týkajúci sa váženého študijného priemeru, napr. v percentách.
Bližšie informácie k VŠP
V zmysle vyhlášky Ministerstva školstva Slovenskej republiky č. 614/2002 Z. z. o kreditovom systéme štúdia,vážený študijný priemer môže byť jedine v rozpätí hodnôt 1 – 4. Váženým študijným priemerom nie je percentuálne vyjadrenie úspešnosti štúdia napriek tomu, že to niektoré fakulty uvádzajú.
Pre tých z Vás, ktorých sa táto skutočnosť týka sme pripravilitabuľku pre výpočet VŠP, aby ste aj Vy mohli doložiť plnenie kritéria na uprednostnenie -vážený študijný priemer známok za akademický rok 2014/2015. Pre doloženie plnenia kritéria „vážený študijný priemer známok za akademický rok 2014/2015“ vyplňte tabuľku pre výpočet VŠP a predložte ju spolu so Žiadosťou o pôžičku na adresu fondu. V prípade, ak ste už Žiadosť o pôžičku zaslali stačí, ak dodatočne zašlete fondu len predmetnú tabuľku. Tabuľka sa nachádza v sekcii Tlačivá-Žiadosť o pôžičku.
Na základe analýzy predkladaných žiadostí o pôžičku, najčastejšie a najzávažnejšie nedostatky a chyby v predložených žiadostiach o pôžičku sú:
nevyplnenie zákonných požiadaviek na žiadosti o pôžičku (dátum narodenia, miesto narodenia a pod.),
nevyplnenie povinných polí žiadosti o pôžičku (požadovaná doba splatnosti, výška žiadanej pôžičky resp. nesprávne uvedená výška žiadanej pôžičky, ročník a forma štúdia, zápis do ročníka, ukončenie štúdia a pod.),
nepredloženie celej žiadosti o pôžičku (predloženie iba prvej strany),
nepredloženie príloh v prípade uplatnenia kritérií na uprednostnenie žiadosti o pôžičku (najmä nepredkladanie kópií rodných listov súrodencov, ak žiadateľ pochádza zo štyroch a viac detí),
upravovanie a dopĺňanie formuláru žiadosti o pôžičku zo strany žiadateľa, resp. študijného oddelenia
skorší dátum potvrdenia žiadosti na študijnom oddelení ako dátum reálneho zápisu
Záujemcov o pôžičku upozorňujeme, aby si pred predložením žiadosti pozorne prečítali Oznam a predišli tak vyradeniu nimi predloženej žiadosti o pôžičku z dôvodu nedodržania stanovených podmienok.V prípade, ak ste zistili, že Vami predložená žiadosť o pôžičku nespĺňa požadované podmienky, resp. obsahuje chyby (napr. aj vyššie uvedené), môžete ju predložiť opätovne so sprievodným listom, ktorým stiahnete pôvodnú žiadosť a nahradíte ju novou. V prípade, ak predložíte viac žiadostí o pôžičku, posudzovaná bude žiadosť o pôžičku doručená ako posledná.
FnPV posudzuje v procese schvaľovania pôžičiek len tie žiadosti o pôžičku, ktoré boli doručené do stanoveného termínu (do 31.10.2015) a v súlade so stanovenými podmienkami.
Proces schvaľovania pôžičiek pozostáva z nasledovných etáp:
stanovenie poradia žiadostí o pôžičku aplikáciou kritérií uvedených podľa § 11, ods.3 zákona o FnPV,
schválenie žiadostí o pôžičku radou fondu v zmysle § 4 ods. 1 písm. a) zákona o FnPV a
oznámenie o schválení/ neschválení žiadosti o pôžičku
FnPV rozhodne o schválení, resp. neschválení žiadosti o pôžičku do 60 dní odo dňa uplynutia lehoty na podanie žiadosti o pôžičku (t.j. do 31.12.2015).
Zároveň FnPV zverejní na webovom sídle v sekcii Schválené pôžičky zoznam schválených žiadostí o pôžičku a menný zoznam osôb, ktorým fond pôžičku neposkytol.
Žiadateľovi o pôžičku, ktorému bola za základe predloženej žiadosti o pôžičku táto schválená, FnPV zašle doporučenou zásielkou návrh zmluvy o pôžičke v 2 rovnopisoch a vyzve ho, aby jeden podpísaný rovnopis zasôlal späť do fondu v lehote do 30 dní odo dňa doručenia návrhu zmluvy o pôžičke. Ak žiadateľom podpísaná zmluva o pôžičke nebude doručená späť do fondu do 30 dní od doručenia návrhu zmluvy o pôžičke žiadateľovi, bude FnPV považovať zmluvu za neplatnú.
Vzhľadom na 30 dňovú zákonnú lehotu na doručenie dlžníkom a ručiteľom podpísanej zmluvy o pôžičke aj so všetkými povinnými prílohami späť do FnPV, odporúčame žiadateľom najmä na zahraničných vysokých školách splnomocniť oprávnenú osobu na podpis zmluvy o pôžičke v ich mene.
Na poskytnutie pôžičky nie je právny nárok.
V súlade so zákonom č. 396/2012 Z. z. o Fonde na podporu vzdelávania (ďalej len „zákon o FnPV“) majú študenti III. stupňa vysokoškolského štúdia (ďalej len „doktorandi“) možnosť požiadať o pôžičku v dvoch formách:
podľa §10 zákona o FnPV ako pôžičku pre študentov,
podľa §14 zákona o FnPV ako pôžičku pre pedagógov.
Nižšie nájdete základné porovnanie obidvoch foriem pôžičiek pre ľahšie rozhodnutie, ktorá Vám viac vyhovuje.
V prípade študentov III. stupňa VŠ nie je možné kombinovať pôžičky podľa § 10 (pôžičky pre študentov) a podľa § 14 (pôžičky pre pedagógov) zákona o FnPV, t.j. ak študent III. stupňa vysokoškolského štúdia už raz získal pôžičku podľa § 10 zákona o FnPV, nebude mu v budúcnosti ako študentovi III. stupňa vysokoškolského štúdia poskytnutá pôžička podľa § 14 zákona o FnPV a naopak.
denná aj externá
len denná
max. 5 000 EUR/ akademický rok
max. 15 000 EUR/ žiadateľa počas celého štúdiavýška pôžičky sa vypočítava tak, aby mesačná splátka nepresiahla 1/3 výšky čistého doktorandského štipendia
Preukazovanie účelu
do 10 000 EUR (vrátane) bezúčelová pôžičkanad 10 000 EUR účelová pôžička (viď Oznam pre pedagógov)
Ručenie ručiteľ vždy
do 5 000 EUR (vrátane) za celú dobu bez ručiteľanad 5 000 EUR jednorázovo aj celkovo ručiteľ
poplatok 2% z každej splátky vyššej ako riadna mesačná splátka1 krát za rok v mesiaci júl bez poplatku
Úroková sadzba 2,07% p.a. počas doby splácania, resp. do podpisu ďalšej zmluvy o pôžičke
2,07% p.a. počas doby splácania, ak je dlžník doktorandom, resp. po ukončení III. stupňa VŠ štúdia sa stane pedagógom6,07% p.a. v prípade, ak prestane byť doktorandom, resp. pedagógom a do 6 mesiacov sa opätovne ako pedagóg nezamestná
Lehota splatnosti min. 5 rokov, max. 10 rokov
min. 8 rokov, max. 15 rokov
Termín predloženia žiadosti o pôžičku 31.10.2015
Oznamovacia povinnosť pre...
Dovoľujeme si informovať klientov fondu, ktorí ukončili štúdium I. alebo II. stupňa, o... 25
Dovoľujeme si informovať klientov, ktorí neukončia štúdium štátnou skúškou v termíne... 22
Schválenie výročnej...
Dňa 22. 3. 2016 rada fondu schválila Výročnú správu Fondu na podporu vzdelávania za rok... 22
Schválenie rozpočtu...
Dňa 22. 3. 2016 rada fondu schválila rozpočet Fondu na podporu vzdelávania na rok... Archív
Mapa stránkyVoľné pracovné miestaVerejné obstarávania © 2013 - 2016 Všetky práva vyhradené. FNPV | verzia 2.0